

Številka: 9

Datum: 20. 4. 2024

**Z A P I S N I K**

9. seje Krajevne skupnosti Osek - Vitovlje, ki je bila dne 12. 4. 2024 v Domu krajanov Osek - Vitovlje, s pričetkom ob 20.00 uri.

"Sejo je skladno s 13. členom Odloka o krajevnih skupnostih v Mestni občini Nova Gorica vodil/-a DOMINIK LIČEN , zadnji izvoljeni predsednik ".

Zapisnik je vodil/-a HELENA WINKLER.

Prisotni: Dominik Ličen, Franko Živec, Ambrož Vrtovec, Tanja Rijavec, Aneja Ličen, Helena Winkler, Bogdan Vrtovec in Vojko Ličen (KTD Osek)

Odsotni: Anej Peršič

Dnevni red:

1. pregled in potrditev zapisnika prejšnje seje z dne 27. 2. 2024 in seje z županom MONG z dne 12. 3. 2024

2. predlogi za participativni proračun (uskladitev z obema društvoma)

3. predlogi za rebalans 2024

4. problematika javne razsvetljave v KS

5. pobude, mnenja, predlogi, pritožbe, prošnje

6. drugo ...

Ad 1)

Pregledali smo zapisnik prejšnje seje:

- Franko P. je kontaktiral Dušana Vetriha za luč – rekel, da bo za luč poskrbel sam.

- Risanje talnih označb po celotni KS – Dominik bo na MONG posla prošnjo za obnovite talnih označb po KS.

Sklep: Zapisnik potrdimo.

Pregledali smo tudi zapisnik obiska župana MONG:

Tanja R. je postavila vprašanje, če se je kaj spremenilo od obiska župana. Dominik L. odgovarja, da se ni spremenilo nič, nismo prejeli nobenega odgovora o nobenem vprašanju in o nobenih temah, ki smo jih obravnavali, čeprav nam je bilo na sestanku z županom to rečeno.

Na splošno KS ni obveščena o ničemer, Dominik L zopet poudari, da je med MONG in KS zelo slaba komunikacija.

Sklep: Zapisnik potrdimo.

Ad 2)

Razpravljali smo o participativnem proračunu MONG ter o projektih, ki jih bomo prijavili v natečaj.

KTD OSEK predstavi svoje ideje:

- nadstrešek pri Domu krajanov v Oseku (na južni strani objekta)

- menjava peščene podlage pod igrali pri Domu krajanov v Oseku s podlogo proti poškodbam iz gume in dodatna igrala

KTD VITOVLJE predstavi svoje ideje:

- obnova večnamenskega objekta na športnem igrišču v Vitovljah

- pitnik na športnem igrišču

Odločili smo se za skupni mladinski predlog: ureditev notranjosti barak na športnem igrišču v Vitovljah in nakup odra.

Ad 3)

Aneja L. je prebrala predloge za rebalans proračuna za leto 2024 - 2025:

* projekt varna pot v šolo – nadaljevanje
* postavitev informacijskih in usmerjevalnih tabel z znamenitostmi po celotni KS
* asfaltacija poti in ureditev bankin po Vitovljah in Oseku
* ureditev sanitarij na športnem igrišču v Vitovljah
* ureditev vhoda na športno igrišče v Vitovljah
* popravilo eko otoka pri Malovščevih – proti Cesarjevim

Pregledali smo proračunsko kartico. Pridobili smo predračune za investicije, kar bo ostalo sredstev se usmeri na projekt varna pot v šolo.

Potrebna je ureditev luči na športnem igrišču v Vitovljah. Na travnik poleg Doma krajanov namestimo nogometne gole.

Ad 4)

Razprava je tekla o problematiki javne razsvetljave v KS.

Dominik L. pove, da je podžupan M. Tribušon pozval vse predstavnike KS, da posredujejo sezname javljenih napak koncesionarju (kdaj je bila napaka javljena, komu, če je bila odpravljena in zakaj ni bila). Koncesionar ne opravlja svojega dela, ampak samo obljublja.

Sklep: Franc Ž. bo napisal seznam javljenih napak na javni razsvetljavi.

Ad 5)

Pobude:

- Ambrož V. predlaga sanacijo kamnitih klopi okoli igral pri Domu krajanov v Oseku. Ostali predlagajo sanacijo tudi ostalih klopi po KS. Predlog je zamenjave z afriškim lesom ali macesnom. Ambrož V. se o tem pozanima.

- Ambrož V. sprašuje, kaj je s spletno stranjo KS, ki naj bi jo uredili tudi za slepe in slabovidne – zakon ZDSMA. Ambrož bo poslal vprašanje na MONG, ker je lani MONG ponujala pomoč glede tega.

- Tanja R. sprašuje, kaj se dogaja glede EKO otoka pri Gostilni pri Olgi. Dominik L. pove, da se rešujejo pravne zadeve in da so začasno smetnjaki, ki so bili na starem ekološkem mestu, postavljeni pri avtobusni postaji, ker je tam bilo edino primerno zemljišče, ki je v lasti KS. Zaveda se, da ni idealna rešitev, vendar prosi krajane za potrpljenje.

- Berginc Jože in Cvetka poslala prošnjo za postavitev prometnega znaka na cesti za prepoved vožnje težkih vozil

Sklep: Že prej poslano na MONG, odgovora nismo dobili.

- Helena W. opozori na luknje pod asfaltom nad »Košutavimi«. Opazil in sporočil je vaščan Pavel Cigoj.

Sklep: Slike in dopis bo KS poslala na MONG in na Civilno zaščito.

Seja je bila zaključena ob 22.30

Zapisala: Helena Winkler Predsednik KS Osek-Vitovlje

Dominik Ličen